Správa zo zahraničnej pracovnej cesty

1.	Účastníci ZPC:
Titul, meno a priezvisko:	Ing. Zuzana Hlaváčiková	
Pracovisko:	odbor medzinárodnej spolupráce a MO vo výskume a vývoji
sekcia vysokých škôl, vedy a výskumu
Ministerstvo školstva, vedy, výskumu a športu SR Stromová 1, 813 30 Bratislava 	
Pracovné zaradenie:	štátny radca	
Znalosť jazykov:	AJ, NJ	
2.	Zahraničná pracovná cesta:
Štát:	Švajčiarsko	
Mesto:	Ženeva	
Vykonaná v doch:	26. - 29.4.2015	
Prijímajúca organizácia:	CERN, CH – 1211 Ženeva 23, Švajčiarsko	
Účel cesty:	jarné zasadnutie výboru LHC RRB CERN	
Spôsob financovania:	náklady hradí MŠVVaŠ SR	
3.	Rámcový program pobytu:
  26.4.2015
  27.4.2015

  28.4.2015
  29.4.2015
  	11.30 hod. odchod z Bratislavy do Viedne, odlet do Ženevy, ubytovanie
účasť na plenárnom zasadnutí výboru LHC Resources Review Boards CERN
účasť na zasadnutí výboru ATLAS RRB 
účasť na zasadnutí výboru ALICE RRB
večer odlet zo Ženevy do Viedne, návrat do Bratislavy	
4.	Priebeh rokovaní

V dňoch 27. – 29. apríla 2015 sa v Ženeve konalo pravidelné jarné zasadnutie výboru LHC Resources Review Boards CERN (Rada pre revíziu zdrojov CERN). 

Dňa 27. apríla 2015 popoludní sa uskutočnilo plenárne zasadnutie výboru LHC RRB CERN, ktoré otvoril a viedol p. Sergio Bertolucci, riaditeľ pre výskum CERN. Privítal všetkých prítomných zástupcov financujúcich inštitúcií členských aj nečlenských krajín CERN, dal schváliť program zasadnutia a zápis z posledného – jesenného zasadnutia výboru, ktoré sa konalo v dňoch 13. – 15. októbra 2014. Správu o situácii v CERN a o stave urýchľovača častíc LHC predniesol p. Sergio Bertolucci.

V rámci agendy boli prezentované a prerokované nasledujúce správy:
 
1.	Situácia na veľkom hadrónovom urýchľovači LHC (Large Hadron Collider) a stav experimentov. V r. 2014 - 2015 sa uskutočnila odstávka a upgrade urýchľovača LHC, od 6. apríla 2015 bol urýchľovač opätovne spustený do prevádzky. Najdôležitejšou úlohou najbližších rokov bude potvrdenie objavu a nové štúdie Higgsovho bozónu predpovedaného Štandardným modelom elementárnych častíc a spresnenie jeho základných vlastností.
2.	Príprava Upgrade LHC experimentov fáza II. S. Bertolucci prezentoval pripravovaný materiál – proces odsúhlasenia fázy II Upgrade experimentu LHC. Materiál bude v najbližšej dobe zaslaný zástupcom v RRB na informáciu a podanie príp. pripomienok. Fáza II je v súčasnosti plánovaná na obdobie 2 a pol roka od začiatku r. 2023.

     Na zasadnutí výboru ATLAS RRB CERN dňa 28. apríla 2015 boli prerokované nasledujúce body:
1.	Odsúhlasenie zápisu z jesenného zasadnutia výboru ATLAS RRB CERN
2.	Stav experimentu ATLAS: zapojených spolu 178 inštitúcií v 38 krajinách, 2.800 autorov priamo sa podieľajúcich na programe, z toho 1.800 PhD., prebieha analýza nabraných dát, nové simulácie, konsolidácia a testovanie experimentu
3.	Finančné otázky – stav spoločného fondu financujúcich inštitúcií CERN:
                        -  rozpočet na rok 2015 – vklad SR do spoločného fondu   
                           experimentu ATLAS v CERN na údržbu a prevádzku M&O   
                           Cat. A vo výške 79.000 CHF a M&O Cat. B vo výške 5.000 CHF
                           spolu 84.000 CHF uhradený 
                                           - návrh rozpočtu na rok 2016: predpokladaný podiel SR na 
                                             spoločnom fonde na údržbu a prevádzku M&O Cat. A vo výške 
                                             79.000 CHF a M&O Cat. B vo výške 5.000 CHF (návrh podľa 
                                             počtu autorov k septembru 2015 bude aktualizovaný v októbri
                                             2015)
         4.   Správa o stave ATLAS Upgrade: Fáza 1 Upgrade ATLAS - 
               počas odstávky subdetektora ATLAS v rokoch 2018 – 2019 predstavuje  
               finančný vklad SR na Upgrade ATLAS Tile kalorimetra – dodávku Tile kalorimetra 
               čiastku 32.000 CHF v roku 2016, ďalšie náklady vzniknú v rokoch 2017 a 2018 
               v súvislosti s inštaláciou a preskúšaním Tile kalorimetra. Všetky tieto náklady sa 
               budú hradiť z existujúceho rozpočtu experimentu ATLAS na príslušný rok.

     Dňa 29. apríla 2015 sa konalo zasadnutie výboru ALICE RRB CERN s nasledujúcim programom:      
1.	Odsúhlasenie zápisu z jesenného zasadnutia výboru ALICE RRB CERN
2.	Stav experimentu ALICE: prebieha analýza nabraných dát, konsolidácia existujúcich a inštalácia nových detektorov a ďalšej infraštruktúry, preskúšavanie
3.	Finančné otázky – stav spoločného fondu financujúcich inštitúcií CERN:
                        - rozpočet na rok 2015 – vklad SR do spoločného fondu   
                          experimentu ALICE v CERN na údržbu a prevádzku M&O Cat. A   
                          vo výške 91.163 CHF a M&O Cat. B vo výške spolu 15.400 CHF
                          uhradený
                                           - návrh rozpočtu na rok 2016: predpokladaný podiel SR na 
                                             spoločnom fonde na údržbu a prevádzku M&O Cat. A vo výške 
                                             91.253 CHF a M&O Cat. B vo výške spolu 18.000 CHF (návrh 
                                             podľa počtu autorov k septembru 2015 bude aktualizovaný 
                                             v októbri 2015)
4.	Rozpočet ALICE Upgrade: podiel SR na spoločnom fonde pre Upgrade ALICE v celkovej čiastke 87.315 CHF bol v roku 2015 v plnej výške uhradený z finančných prostriedkov experimentu ALICE. 

5.	Závery:   
1.	Zabezpečiť aj naďalej včasnú úhradu platieb na financovanie účasti slovenských tímov na experimentoch v CERN. 
Zodp.: SVŠVaV
2.	Sledovať proces prípravy fázy II Upgrade experimentov LHC CERN. 
Zodp.: SVŠVaV

6.	Prehľad prinesenej dokumentácie

Dokumentácia zo zasadnutia výboru LHC Resources Review Boards CERN je uložená na odbore medzinárodnej spolupráce a medzinárodných organizácií vo výskume a vývoji SVŠVaV MŠVVaŠ SR, kde je na požiadanie k dispozícii. 
7.	Prínos ZPC

           Boli prerokované a schválené správy o stave urýchľovača LHC, stave a pokroku jednotlivých experimentov na LHC v CERN a finančné správy – stav úhrady platieb do spoločného fondu jednotlivých experimentov na rok 2015 a návrhy rozpočtu na rok 2016.     

8.    Spôsob zverejnenia výsledkov ZPC, prenos získaných informácií
Správa bude zverejnená na webovej stránke MŠVVaŠ SR: www.minedu.sk.

Súhlasím so zverejnením správy na internete.

Správu vypracovala:  Ing. Zuzana Hlaváčiková 
                                    odbor medzinárodnej spolupráce a MO vo výskume a vývoji
                                    sekcia VŠ, vedy a výskumu MŠVVaŠ SR

Dátum:                       21. 5. 2015

Správu schválil:         prof. Ing. Peter Plavčan, CSc.
                                      generálny riaditeľ sekcie VŠ, vedy a výskumu MŠVVaŠ SR